**Ministru kabineta noteikumu “Nacionālo mērvienību etalonu saraksts” sākotnējās ietekmes novērtējuma ziņojums**

**(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta mērķis ir pārskatīt nacionālo mērvienību etalonu sarakstu, lai prioritāri izvērtētu, kurus nacionālos mērvienību etalonus saglabāt un kurus nesaglabāt Latvijas tautsaimniecības vajadzībām, ievērojot līdzšinējo Nacionālajai metroloģijas institūcijai paredzēto valsts budžeta dotācijas apmēru priekš fizikālo lielumu mērvienību etalonu bāzes nodrošināšanas.  Noteikumu projekts stājas spēkā nākamajā dienā pēc to izsludināšanas – publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Nacionālo mērvienību etalonu saraksts” (turpmāk – Noteikumu projekts) izstrādāts saskaņā ar likuma “Par mērījumu vienotību” 5.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par mērījumu vienotību” 14.panta trešās daļas 1.punktam, viens no Nacionālās metroloģijas institūcijas uzdevumiem ir nodrošināt fizikālo lielumu mērvienību etalonu bāzi un mērvienību reproducēšanu. Fizikālo lielumu mērvienības reproducē ar nacionālo mērvienību etalonu palīdzību. Nacionālais mērvienību etalons ir atzīts etalons, kas tiek lietots par noteikta lieluma bāzi citiem ar to saistītiem lieluma etaloniem valstī. Saskaņā ar Ministru kabineta 2013.gada 29.oktobra noteikumiem Nr. 1187 “Noteikumi par nacionālo mērvienību etalonu sarakstu” (turpmāk – Noteikumi Nr. 1187) kopumā valsts uztur 11 nacionālos mērvienību etalonus:  - Garuma mēru komplekts;  - Optiskā skala;  - Svītru etalonmērs;  - Virsmas negluduma etalonmērs;  - Optiskā intereferences plakne;  - Optiskā 24 skaldņu prizma;  - Etalonmasas kilograms ar atsvaru komplektu;  - Elektriskās pretestības mēru komplekts;  - Līdzsprieguma etalonsistēma;  - Maiņsprieguma un maiņstrāvas etalonsistēma;  - Cēzija frekvences etalons.  Pašlaik Nacionālā metroloģijas institūcija ir EURAMET (European Association of National Metrology Institutes) pilntiesīga locekle, kas nosaka kopējos metroloģijas pamatprincipus visām dalībvalstīm ar mērķi nodrošināt starptautiskās metroloģijas organizācijas prasības nacionālo mērvienību etalonu uzturēšanas jomā. Ar pašreiz esošajiem etaloniem tiek veiktas regulāras etalonu salīdzināšanas Eiropas Savienības (ES) atzītajās nacionālās metroloģijas institūcijās, lai nodrošinātu starptautisko mērījumu izsekojamību un etalonu starptautisko atzīšanu.  Nacionālajai metroloģijas institūcijai, lai pierādītu savu kompetenci regulāri jāpiedalās starplaboratoriju salīdzināšanas programmās. Piedaloties starplaboratoriju salīdzināšanas programmās, tiek nodrošināta veikto mērījumu starptautiskā ticamība un labāko mērīšanas spēju reģistrēšana Starptautiskā Svaru un mēru biroja (BIPM) salīdzināšanas (KCDB) datu bāzē.  Ņemot vērā, ka Nacionālajai metroloģijas institūcijai valsts piešķirtā dotācija nenodrošina pietiekamu finansējumu, lai uzturētu atbilstošā tehniskajā stāvoklī nacionālos mērvienību etalonus, Ekonomikas ministrija uzdeva Nacionālajai metroloģijas institūcijai veikt nacionālo mērvienību etalonu izvērtējumu un pārskatīt nacionālo mērvienību etalonu sarakstu, proti, kurus nacionālos mērvienību etalonus saglabāt un kurus nesaglabāt nacionālo mērvienību etalonu sarakstā.  Pamatojoties uz Nacionālās metroloģijas institūcijas veikto etalonu izvērtējumu, Ekonomikas ministrija ir izstrādājusi Noteikumu projektu “Nacionālo mērvienību etalonu saraksts” (turpmāk – Noteikumu projekts).  No Nacionālās metroloģijas institūcijas veiktā izvērtējuma secināms, ka ir nacionālie mērvienību etaloni, ar kuriem nav iespējams piedalīties starplaboratoriju salīdzināšanas programmās vai ir slikti starplaboratoriju salīdzinošo mērījumu rezultāti, neatbilstoša etalona precizitāte, augstas etalonu nenoteiktības un nav pieprasījums Latvijas tautsaimniecībā. Tāpat norādīts, ka tehniski nolietojušos nacionālos mērvienību etalonus nepieciešams remontēt, modernizēt vai pat iegādāties jaunus, jo vairāku esošo iekārtu tehniskais risinājums un nodrošinājums nav atbilstošs pašlaik esošajām tehnoloģiskajām un metroloģiskajām prasībām.  Lai Ekonomikas ministrija gūtu plašāku redzējumu par nacionālo mērvienību etalonu nozīmīgumu Latvijas tautsaimniecībā, Ekonomikas ministrija aptaujāja ekspertus no akreditētām inspicēšanas institūcijām, ekspertus no augstskolām, mašīnbūvju, metālapstrādes ekspertus un Nacionālās metroloģijas padomes locekļus. Ekonomikas ministrija lūdza viedokli akreditētām inspicēšanas institūcijām par to, vai inspicēšanas institūcijas izmanto nacionālos mērvienību etalonus savu darbību veikšanai un, kuri etaloni būtu saglabājami vai nesaglabājami nacionālo mērvienību etalonu sarakstā. No 18 inspicēšanas institūcijām atbildēja tikai 3 inspicēšanas institūcijas, norādot, ka tiek izmantoti gan nacionālie mērvienību etaloni, gan citu valstu nacionālie etaloni. Kā arī informēja, ka nacionālo mērvienību etalonu mērīšanas spēja nespēj nodrošināt inspicēšanas institūcijām nepieciešamo mērījumu apjomu un precizitāti.  No Nacionālās metroloģijas padomes locekļu un no mašīnbūvju, metālapstrādes ekspertu sniegtās informācijas Ekonomikas ministrija nevarēja noformulēt skaidru viedokli (vai pozīciju) par to, kuri etaloni būtu saglabājami un kuri būtu nesaglabājami nacionālo mērvienību etalonu sarakstā.  Ņemot vērā augstāk minēto, Noteikumu projektā nav ietverti šādi nacionālie mērvienību etaloni: optiskā skala, virsmas negluduma etalonmērs, optiskā interferences plakne, maiņsprieguma un maiņstrāvas etalonsistēma, 500 kg atsvars, etalona svītrumērs 1m, jo minētajiem etaloniem nav pieprasījums Latvijas tautsaimniecībā, precizitāte neatbilst citu valstu etalonu precizitātei, augstas nenoteiktības (2 reizes lielāka), nav iespējams piedalīties starplaboratoriju salīdzināšanas programmās un iekārtas ir tehniski nolietojušās.  Saskaņā ar Nacionālās metroloģijas institūcijas veikto izvērtējumu un ekspertu viedokli, Noteikumu projektā ietvers šādus nacionālos mērvienību etalonus - garuma mēru komplekts, svītru etalonmērs, optiskā 24 skaldņu prizma, etalonmasas kilograms ar atsvaru komplektu, elektriskās pretestības mēru komplekts, līdzsprieguma etalonsistēma un primārais cēzija frekvences un laika etalons. Šiem etaloniem ir pieprasījums Latvijas tautsaimniecībā, atbilstoša precizitāte, iespējams piedalīties starplaboratoriju salīdzināšanas programmās. Noteikumu projektā katram nacionālo mērvienību etalonam ir uzskaitīti identifikācijas numuri un attiecīgi katram identifikācijas numuram pretī mērīšanas diapazons un paplašinātā nenoteiktība. Līdz ar to komersants savu vajadzību ietvaros, varēs iegūt precīzāku informāciju par etaloniem, proti, par mērīšanas diapazonu un paplašināto nenoteiktību.  Pēc aktualizētā nacionālo mērvienību etalona saraksta pie pašlaik esošā valsts finansējuma, Nacionālā metroloģijas institūcija papildus varēs iegādāties jaunus etalonus vai modernizēt esošos etalonus, varēs piedalīties starplaboratoriju salīdzināšanas programmās, akreditētās atbilstības novērtēšanas institūcijas savu darbību veikšanai varēs izmantot Latvijas nacionālos mērvienību etalonus (būs atbilstoša precizitāte), nevis citu valstu etalonus, kā arī Latvijas komersants varēs veikt mērīšanas līdzekļu mērvienību reproducēšanu ar augstas precizitātes nacionālajiem mērvienību etaloniem. |
| 3. | Projekta izstrādē iesaistītās institūcijas | Sabiedrība ar ierobežotu atbildību “Latvijas nacionālais metroloģijas centrs” Metroloģijas birojs un Ekonomikas ministrija |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem, akreditētām atbilstības novērtēšanas institūcijām. | |
| 2. | | Tiesiskā regulējuma ietekme uz tautsaimniecību un administratīvo slogu | Ņemot vērā Nacionālās metroloģijas institūcijas veikto izvērtējumu un ekspertu viedokli, secināms, ka Nacionālie mērvienību etaloni, kuri nav ietverti Noteikumu projektā nav Latvijas tausaimniecībai nepieciešami, līdz ar to, Noteikumu projekts neietekmēs tautsaimniecības nozari. Kā arī Noteikumu projekts neradīs papildus administratīvo slogu komersantiem un akreditētām atbilstības novērtēšanas institūcijām, jo ar Noteikumu projekta stāšanos spēkā Latvijas komersanti un atbilstības novērtēšanas institūcijas varēs izmantot augstas precizitātes nacionālos mērvienību etalonus. | |
| 3. | | Administratīvo izmaksu monetārs novērtējums | Projekts šo jomu neskar | |
| 4. | | Cita informācija | Nav | |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar |  |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Saistītie tiesību aktu projekti | Nav | | 2. | Atbildīgā institūcija | Ekonomikas ministrija | | 3. | Cita informācija | Nav |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar |  |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. | | 2. | Sabiedrības līdzdalība projekta izstrādē | 2020.gada 27.martā Noteikumu projekts kopā ar sākotnējās ietekmes novērtējuma ziņojumu (anotāciju) tika publicēts Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu rakstisku viedokli. | | 3. | Sabiedrības līdzdalības rezultāti | Iebildumi netika saņemti | | 4. | Cita informācija | Nav | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | Projekta izpildē iesaistītās institūcijas | | | Sabiedrība ar ierobežotu atbildību “Latvijas nacionālais metroloģijas centrs” Metroloģijas birojs | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Projekts šo jomu neskar | |
| 3. | Cita informācija | | | Nav | |

Ekonomikas ministrs J.Vitenbergs

Vīza:

Valsts sekretāra pienākuma izpildītājs, E.Valantis

Valsts sekretāra vietnieks

Matēviča 67013066

[Inese.Matevica@em.gov.lv](mailto:Inese.Matevica@em.gov.lv)